**BALATONFŐKAJÁRI KÖZÖS ÖNKORMÁNYZATI HIVATAL**

**JEGYZŐJÉTŐL**

8164 Balatonfőkajár, Kossuth L. u. 8.

Tel.: 06-88/483-181

e-mail: bfkpolghiv@vnet.hu

**H I R D E T M É N Y**

 **iskolakezdési támogatásról**

**Tisztelt szülők, tanulók, hallgatók!**

Balatonfőkajár Község Önkormányzati Képviselő-testülete a 2023. augusztus hó 22-ei ülésén döntött a 2023/2024. évi tanévre vonatkozó iskolakezdési támogatásról.

Iskolakezdési támogatásban részesíthető az a tanuló, aki:

1. az Aranyalma Református Általános Iskola, Óvoda és Mini Bölcsődében vagy gimnáziumi, szakiskolai, szakközépiskolai, szakmunkásképző nevelési-oktatási intézményben tanulói jogviszonnyal rendelkezik, vagy nappali rendszerű képzésben felsőfokú szakképzésben részesül, illetve felsőfokú oktatási intézményben első diplomáját szerzi meg és oda 2023/2024. tanévre beiratkozott, és
2. bejelentett lakóhellyel rendelkezik Balatonfőkajár Község Önkormányzat közigazgatási területén, és
3. legalább egyik szülője vagy közeli hozzátartozója illetve más törvényes képviselője (a továbbiakban együtt: szülő) a gyermekkel azonos bejelentett lakóhellyel rendelkezik, és életvitelszerűen a településen él.

**Az iskolakezdési támogatás mértéke egységesen 12 000 forint/fő, mely**

**2023. szeptember 8-től minden héten hétfői és szerdai** napokon 10.00-12.00 és 13.00-15.00 óra között kerül kifizetésre

**Az iskolakezdési támogatás kifizetésének feltétele:**

* **általános iskolában** tanulók esetében iskolakezdési támogatási kérelem benyújtása
* **középiskolai és felsőfokú intézményben tanuló hallgatók** esetében a hallgatói jogviszony igazolás fennállását igazoló iskolalátogatási igazolás és az iskolakezdési támogatási kérelem benyújtása

A kérelem nyomtatvány a Balatonfőkajár Közös Önkormányzati Hivatalban igényelhető, melynek **benyújtási határideje: 2023. szeptember hó 30.**

Balatonfőkajár, 2023. augusztus hó 23.

 Polgár Beatrix

  jegyző